Kindertjies inseën - Francois Malan - www.bybelkennis.co.za
by Mitch Kalp · 08/04/2020
Goeie more ek vertrou dit gaan goed. Ek het n vraag wat by my opgekom het…As n man en vrou saam bly en n kind het…kan hulle die kind saam inseën by die kerk? Die ouers is nie getroud en leef ook nie vir die Here nie.
by Mitch Kalp · Published 16/08/2014
Laaste 7 Dae: 4,252
Laaste 365 Dae: 274,616 Old FF Web Is Alle Gelowe Nie Dieselfde Nie?	Wat is die verskil tussen die Christelike geloof en alle ander godsdienste? Ons hoor so dikwels dat mense van mening is dat alle gelowe tog maar dieselfde is. Hoekom is Christene dan so onversetlik deur te glo dat hul geloof die enigste ‘regte’ een is? “Hoe kan jy so bekrompe, so dweperig en so onverdraagsaam wees deur te glo dat Jesus die enigste weg na God is?” JY LEES NOU Bewaringsblog: Sáám kom ons vinniger by gesonde grond
2020 Herlewingslandbou-konferensie op Ottosdal
261 keer gelees
Mnr. André Naudé van die Dreyer en Dreyer-boerdery gesels met mnr. Dan Forgey van Cronin Farms oor dié 95 ry-fynsaadplanter. Die planter word gebruik om alle dekgewasse op die boerdery te saai, onder meer ’n mengsel van 12 spesies wat in die vroeë somer vir winterweiding gesaai word vir die 950 koeie en vervangingsverse op die plaas. Foto: Johan van der Merwe.
Die Menokenplaas is toe nie ’n navorsingsplaas nie. Dit is ’n demonstrasieplaas.
Die verskil, volgens mnr. Jay Fuhrer, is die feit dat die boerdery eerstens winsgedrewe is en, tweedens, dat dit ’n ontdekkingseksperiment is vir nuwe tegnologie en praktyke, terwyl dit ook ’n normale, kommersiële boerdery namaak.
“Ons doen dinge hier soos wat ’n boer sou moes doen, en ons moedig die boere in die omgewing aan om by ons te kom kuier. Ons wil ’n kultuur skep waar ons inligting met mekaar uitruil, waar ons praktyke verskil, maar ons oogmerke eenders is – ons wil die grond opbou, ons wil die koolstof- en stikstofsiklus verstaan en dit aanwend in ons boerderye om die vlakke van koolstof en stikstof in die grond te verhoog. Hoe elke boer dit op sy eie plaas regkry, gaan verskil, maar die oogmerk moet dieselfde bly.
"As ons boere kan oortuig om hier by ons te kom kuier en ons praat oor ons ervaring en lesse, gaan ons vinniger by gesonder grond uitkom.”
Jay het vir ons sy bekende toetse vir die gesondheid van grond gewys. Sy reënnabootser was ’n wenner en ons almal het oopmond gestaar na die visuele voorstelling van wat in die grond gebeur.
Mnr. Jay Fuhrer spog met sy Landbouweekblad-mes. Foto: Johan van der Merwe
Dit is duidelik dat blote geenbewerking nie die antwoord is as jy maksimum water in jou grond wil vasvang nie. Die stuk grond waar ’n diverse aantal plante gevestig is en waar ’n vee-komponent geïntegreer is, was die wenner wat betref waterbinnedringing en die beperking van afloop.
Ons het vinnig by ’n graan-en-beesboer, mnr. Dan Forgey van Cronin Farms net buite Pierre, Suid-Dakota, aangegaan. Hy boer op nagenoeg 800 ha en volg die afgelope 12 jaar herlewingslandboubeginsels en pas die afgelope 25 jaar geenbewerking toe.
Dan spits hom steeds daarop toe om ’n stelsel te skep wat die lewe in die grond tot elke prys bewaar.
“Ek gebruik steeds chemiese bemesting, behandelde saad, onkruiddoders en selfs swamdoders as ek moet, maar ek wil wegbeweeg daarvan. Soos wat ons die ekostelsel opbou, sal ons uiteindelik op die plek uitkom wat ons stikstof en koolstof uit die atmosfeer gebruik, die natuurlike roofdiere gebruik teen insekplae en die biologie in die grond gebruik teen swamme en bakteriese besmettings,” sê Dan.
Daar is klaarblyklik verskillende idees oor hoe jy suksesvol met bewaringsmetodes kan boer.
Gabe Brown gebruik nie ’n enkele korrel kunsmis of druppel gif nie, Jay Fuhrer gebruik soms onkruiddoder, terwyl Dan steeds chemiese kunsmis en plaagdoders gebruik.
“Daar is nie ’n resep nie en daar is nie ’n taboe nie – as jy die beginsels verstaan en weet waar jy wil uitkom, doen jy maar wat jy kan om elke dag ’n treetjie nader aan die einddoel te kom sonder om bankrot te gaan,” reken me. Hannelene Badenhorst, ’n doktorale student in entomologie aan die Universiteit van die Vrystaat.
Dan dien nie eens meer die helfte van die kunsmis toe wat hy tien jaar gelede gebruik het nie en hy oes meer as dubbel die opbrengste op elk van die meer as 11 vertakkings van sy boerdery.
Op ’n vraag oor die winsgewendheid van sy boerdery lag hy net. “Ek het nog nie daardie som gemaak nie, maar ons maak nou geld en ons geniet ook die boerdery baie meer.”
Die toer se volgende besoekpunt is by dr. Dwayne Beck op die Dakota Lakes-navorsingsplaas. Hy bestudeer sedert 1983 die uitwerking van diverse, beweide dekgewas-spesies in ’n kontantgewasopset en is ’n groot voorstander van die rol wat vee in ’n gesonde boerdery kan speel.
Meer oor: herlewingslandbou| bewaringsblog
Leer oor bewaringslandbou in Argentinië saam met LBW en Danie Slabbert
Kenners praat oor renosterveld